Sarana "Peraturan Bupati Nomor 24 Tahun 2016" (Aturan Bupati Angka 24 Taun 2016), panganggoné basa Bali ing tataran pamaréntahan diundhangaké Pamaréntah Kabupatèn Badung. Aturan iki ngabsahaké rancangan "Dina Mabasa Bali" (Dina Abasa Bali) sing lumaku saben Jumuwah lan Purnama, labuh 18 Maret 2016. Ing laladan pamaréntahan iki, kabèh narakarya kajibah abasa Bali ing manéka kaanan, kalebu ing rerembugan. Nanging mangkono, aturan iki ora lumaku tumrap upacara ing tataran kabupatèn, provinsi, saha nasional, utawa kridha-kridha ing tataran provinsi karo nasional, sarta ora lumaku saperlu maca layang-layang pamaréntahan lan undhang-undhang.